

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 27.februārī Nr.119

 (protokols Nr.4, 50.p.)

**Par nekustamā īpašuma „Staļi pie Dankām”, Priekuļu pagastā, Priekuļu novadā, sadalīšanu**

Priekuļu novada dome izskata jautājumu par pašvaldībai piederošā nekustamā īpašuma „Staļi pie Dankām”, Priekuļu pagastā, Priekuļu novadā, ar kadastra Nr.4272 009 0040 sadalīšanu divos nekustamajos īpašumos.

Izvērtējot domes rīcībā esošo informāciju, Priekuļu novada dome konstatē sekojošo:

1. Nekustamais īpašums „Staļi pie Dankām”, Priekuļu pagastā, Priekuļu novadā, ar kadastra Nr.4272 009 0040, sastāv no divām zemes vienībām, ar kadastra apzīmējumu 4272 009 0040 un kadastra apzīmējumu 4272 009 0041;
2. Priekuļu novada pašvaldības īpašuma tiesības uz nekustamo īpašumu „Staļi pie Dankām”, Priekuļu pagastā, Priekuļu novadā ir nostiprinātas Priekuļu pagasta zemesgrāmatas nodalījumā Nr.1000 0049 7524;
3. Nekustamo īpašumu „Staļi pie Dankām”, Priekuļu pagastā, Priekuļu novadā, plānots sadalīt divos nekustamajos īpašumos. Katra no jauna izveidotā nekustamā īpašuma sastāvā ir viena neapbūvēta zemes vienība.
4. Zemes vienību robežas netiek grozītas un nav pamata iepriekš izstrādāt zemes ierīcības projektu;
5. Priekuļu novada Priekuļu pagasta teritorijas plānojums ir pārapstiprināts Priekuļu novada domes sēdē 2009.gada 17.septembrī.

Ņemot vērā iepriekš minēto un pamatojoties uz Ministru kabineta 2015.gada 8.decembra noteikumiem Nr.698 „Adresācijas noteikumi” un Ministru kabineta 2006.gada 20.jūnija noteikumiem Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība”, un Priekuļu novada domes Finanšu komitejas 2020.gada 24.februāra lēmumu (protokols Nr.3), atklāti balsojot: PAR –14 (Elīna Stapulone, Aivars Tīdemanis, Sarmīte Orehova, Elīna Krieviņa, Aivars Kalnietis, Juris Sukaruks, Arnis Melbārdis, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks, Māris Baltiņš, Ināra Roce), PRET –nav, ATTURAS –nav, Priekuļu novada dome **nolemj**:

1. Sadalīt nekustamo īpašumu „Staļi pie Dankām”, Priekuļu pagastā, Priekuļu novadā, ar kadastra Nr.4272 009 0040, divos jaunos nekustamajos īpašumos;
2. No jauna izveidotajam nekustamajam īpašumam, kurš sastāv no vienas neapbūvētas zemes vienības ar kadastra apzīmējumu 4272 009 0041, piešķirt nosaukumu „Zari”, Priekuļu pagasts, Priekuļu novads;
	1. Nekustamā īpašuma kopējā platība – 4,61ha, vairāk, vai mazāk, cik izrādīsies zemes vienību iemērot dabā;
	2. Zemes lietošanas mērķis – zeme, uz kuras galvenā saimnieciskā darbība ir mežsaimniecība (0201);
3. No jauna izveidotajam nekustamajam īpašumam, kurš sastāv no vienas neapbūvētas zemes vienības ar kadastra apzīmējumu 4272 0049 0040, piešķirt nosaukumu „Stumbri”, Priekuļu pagasts, Priekuļu novads;
	1. Nekustamā īpašuma kopējā platība – 5.15ha, vairāk, vai mazāk, cik izrādīsies zemes vienību iemērot dabā;
	2. Zemes lietošanas mērķis – zeme, uz kuras galvenā saimnieciskā darbība ir mežsaimniecība (0201);
4. Atbildīgais par lēmuma izpildi - Teritorijas plānotājs Juris Pētersons.
5. Kontrole par lēmuma izpildi - Attīstības nodaļas vadītāja Vineta Lapsele.

Domes priekšsēdētāja (paraksts) Elīna Stapulone